Ukendte gerningsmænd har stjålet designermøbler til en værdi af en million kroner fra en villa i Hjallerup.

Nordjyllands Politi har netop fået en anmeldelse om tyveri af dyre designermøbler. Ukendte gerningsmænd har fra en villa i Hjallerup stjålet møbler og lamper til en værdi af cirka en million kroner. Indbruddet er sket mellem tirsdag og fredag. Det oplyser vagtchef Åge Pedersen. Tyvene kom ind i villaen ved at knuse en rude. Ifølge anmelderen er tyvene forsvundet med 12 kinastole, otte Y-stole, fire PH-lamper og en konferencebord. Umiddelbart har politiet ingen spor at gå efter, og der er heller ingen vidner i sagen. Har man oplysninger om indbruddet, kan politiet kontaktes på telefon 1-1-4.